Հարկ է նշել, որ Իրաքյան Քրդստանի անկախության հանրաքվեն ոչ միանշանակ է ընդունվում թե՛ քրդերի և թե՛ միջազգային հանրության շրջանում: Նախ, հանրաքվե անցակցնելու մասին որոշումն աջակցություն է ստացել Իրաքյան Քրդստանի ոչ բոլոր քաղաքական ուժերի կողմից: Դեմ են հանդես եկել երկու կուսակցություն՝ «Շարժում հանուն փոփոխության»-ը («Գորան») և Քրդստան իսլմական խումբը: Վերջիններս կարծում են, որ նման որոշում կարող է կայացնել միայն խորհրդարանը, որի աշխատանքները 2015 թվականի հոկտեմբերից դադարեցվել են «Գորանի» և Բարզանիի ղեկավարած «Քրդստանի դեմոկրատական կուսակցության» միջև առկա տարաձայնությունների պատճառով: Հանրաքվեին դեմ հանդես եկողներն իրականում մտավախություն ունեն, որ այն կնպաստի դեկտեմբերին կայանալիք նախագահական և խորհրդարանական ընտրություններին Բարզանիի դիրքերի ամրապնդմանը: